- Hindi News
- National
- कोई 60 वर्ष की उम्र में चुनाव लड़ सकता है तो 75 तक लड़ने में कैसी समस्या: शेजवार
कोई 60 वर्ष की उम्र में चुनाव लड़ सकता है तो 75 तक लड़ने में कैसी समस्या: शेजवार
बैतूल जाते समय वनमंत्री इटारसी के रेस्टहाउस में रुके
भास्कर संवाददाता | इटारसी
चुनाव में हर व्यक्ति को मौका मिलना चाहिए। पार्टी में मुझसे भी ज्यादा उम्र के लोग हैं जो पद पर हैं। मैं 40 साल से चुनाव लड़ रहा हूं। 9 बार में से 7 बार चुनाव जीता। कोई अगर 60 वर्ष की उम्र में चुनाव लड़े तो 75 की उम्र तक लड़ने में तो कोई समस्या नहीं लेकिन इस जगह यदि 26 की उम्र में पहली बार विधायक बना तो मुझे इस हिसाब से अलग हो जाना चाहिए। प्रदेश के वन मंत्री गौरीशंकर शेजवार ने रविवार को रेस्ट हाउस में यह बात कही। शेजवार ने कहा सब मेरी व्यक्तिगत राय है। जबलपुर से बैतूल की यात्रा के समय वनमंत्री शेजवार ने इटारसी के रेस्ट हाउस में विश्राम किया। पत्रकारों से चर्चा में उन्होंने कहा वन क्षेत्र में पर्यटन स्थल है। पर्यटन को बढ़ावा देने के प्रयास किया जा रहा है। इंदिरा सागर डेम के बेक वाटर में बने टापुओं को संवारेंगे। मप्र भविष्य में टूरिज्म का सबसे बड़ा केंद्र होगा
शून्य मात्रा में हो रहा उत्खनन
मंत्री शेजवार ने कहा वन क्षेत्र में शून्य मात्रा में अवैध उत्खनन हो रहा है। जहां भी अवैध उत्खनन की शिकायत मिलती है सख्ती से कार्रवाई करते हैं। नर्मदा जल संरक्षण यात्रा में लगाए पौधों की देखरेख वन विभाग नर्मदा सेवा यात्रा में जहां भी पौधे लगाए गए हैं उन्हें बचाएंगे। ट्यूबवेल, नदी, टैंकरों से पौधों की सिंचाई करेंगे। वन विभाग के सभी अधिकारियों को इस कार्य के लिए निर्देशित किया है।
सेवा यात्रा के समय लगाए पौधों का संरक्षण हो। गर्मी में तेज धूप से उनका नुकसान न हो।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva